ΑΠΟΦΑΣΕΙΣ
Αριθμ. ΕΑΛΕ/Γ.Π.οικ.6690
Εφαρμογή κριτηρίων ποιότητας στις αποζημιούμενες από τον Ε.Ο.Π.Υ.Υ. υπηρεσίες κλειστής νο-
σηλείας ιδιωτικών Γενικών Κλινικών.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ
Έχοντας υπόψη:
1. Τα άρθρα 4 και 71 του ν. 4931/2022 «Γιατρός για
όλους, ισότιμη ποιοτική πρόσβαση στις υπηρεσίες του
Εθνικού Οργανισμού Παροχής Υπηρεσιών Υγείας και
στην Πρωτοβάθμια Φροντίδα Υγείας και άλλες διατάξεις» (Α’ 94).
2. Το άρθρο 100 του ν. 4172/2013 «Φορολογία εισοδήματος, επείγοντα μέτρα εφαρμογής του ν. 4046/2010,
του ν. 4093/2012 και του ν. 4127/2013 και άλλες διατάξεις» (Α’ 167)
3. Τον ν. 3918/2011 «Διαρθρωτικές αλλαγές στο σύστημα υγείας και άλλες διατάξεις» (Α’ 31).
4. Το άρθρο 34 του ν. 4025/2011 «Ανασυγκρότηση Φορέων Κοινωνικής Αλληλεγγύης, Κέντρα Αποκατάστασης,
Αναδιάρθρωση Ε.Σ.Υ. και άλλες διατάξεις» (Α’ 228).
5. Τον ν. 4238/2014 «Πρωτοβάθμιο Εθνικό Δίκτυο
Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές
διατάξεις» (Α’ 38).
6. Τον ν. 4486/2017 «Μεταρρύθμιση της Πρωτοβάθμιας Φροντίδας Υγείας, επείγουσες ρυθμίσεις αρμοδιό-
τητας Υπουργείου Υγείας και άλλες διατάξεις» (Α’ 115).
7. Το άρθρο 20 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας
2011/85/ΕΕ) - δημόσιο λογιστικό και άλλες διατάξεις»
(Α’ 143).
8. Την περ. γ της παρ. 7 του άρθρου 90 του ν. 4368/2016
«Μέτρα για την επιτάχυνση του κυβερνητικού έργου και
άλλες διατάξεις» (Α’ 21), όπως τροποποιήθηκε με το άρθρο 8 του ν. 4931/2022 (Α’ 94).
9. Το άρθρο 10 του ν. 2072/1992 «Ρύθμιση επαγγέλματος ειδικού τεχνικού προθετικών και ορθωτικών κα-
τασκευών και λοιπών 2 ειδών αποκατάστασης και άλλες
διατάξεις» (Α’ 125).
10. Τον ν. 4600/2019 «Εκσυγχρονισμός και Αναμόρφωση Θεσμικού Πλαισίου Ιδιωτικών Κλινικών, Σύσταση
Εθνικού Οργανισμού Δημόσιας Υγείας, Σύσταση Εθνικού
Ινστιτούτου Νεοπλασιών και λοιπές διατάξεις» (Α’ 43).
11. Το άρθρο 28 του ν. 4624/2019 «Αρχή Προστασίας
Δεδομένων Προσωπικού Χαρακτήρα, μέτρα εφαρμογής
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας δεδομένων προσωπικού χαρακτήρα και
ενσωμάτωση στην εθνική νομοθεσία της Οδηγίας (ΕΕ)
2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»
(Α’ 137).
12. Το άρθρο 43 του ν. 4819/2021 «Ολοκληρωμένο
πλαίσιο για τη διαχείριση των αποβλήτων - Ενσωμάτωση
των Οδηγιών 2018/851 και 2018/852 του Ευρωπαϊκού
Κοινοβουλίου και του Συμβουλίου της 30ής Μαΐου 2018
για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και
απορριμμάτων συσκευασιών, πλαίσιο οργάνωσης του
Ελληνικού Οργανισμού Ανακύκλωσης, διατάξεις για τα
πλαστικά προϊόντα και την προστασία του φυσικού περιβάλλοντος, χωροταξικές - πολεοδομικές, ενεργειακές
και συναφείς επείγουσες ρυθμίσεις» (Α’ 129).
13. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, A’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
14. Το π.δ. 84/2001 «Όροι, προϋποθέσεις, διαδικασία
και προδιαγραφές για την Ίδρυση και λειτουργία Ιδιωτικών Φορέων Παροχής Υπηρεσιών Πρωτοβάθμιας Φρο-
ντίδας Υγείας (Π.Φ.Υ.)» (Α’ 70).
15. To π.δ.  101/2018 «Προσαρμογή της ελληνικής
νομοθεσίας στην Οδηγία 2013/59/Ευρατόμ του Συμβουλίου, της 5ης Δεκεμβρίου 2013, για τον καθορισμό
βασικών προτύπων ασφάλειας για την προστασία από
τους κινδύνους που προκύπτουν από τις ιοντίζουσες
ακτινοβολίες και την κατάργηση των Οδηγιών 89/618/
Ευρατόμ 90/641/Ευρατόμ, 96/29/Ευρατόμ, 97/43/Ευρατόμ και 2003/122/Ευρατόμ (ΕΕ L13/17.1.2014) - Θέσπιση
Κανονισμών Ακτινοπροστασίας» (Α’ 194).
16. Το π.δ. 121/2017 «Οργανισμός του Υπουργείου
Υγείας» (Α’ 148).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1095
10.03.2025 20:25:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
17. Το π.δ. 142/2017 «Οργανισμός του Υπουργείου
Οικονομικών» (Α’ 181).
18. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
19. Το π.δ. 2/2024 «Διορισμός Υπουργών, Αναπληρωτών Υπουργών και Υφυπουργών» (Α’ 2).
20. Το άρθρο 5 του π.δ. 77/2023 «Σύσταση Υπουργείου
και μετονομασία Υπουργείων - Σύσταση, κατάργηση και
μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α’ 130).
21. Την υπό στοιχεία 102928ΕΞ2023/10.07.2023 κοινή
απόφαση του πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών, Αθανάσιο Πετραλιά» (Β’ 4441).
22. Την υπ’ αρ. οικ.146163/3-05-2012 κοινή υπουργική
απόφαση «Μέτρα και Όροι για τη Διαχείριση Αποβλήτων
Υγειονομικών Μονάδων» (Β’ 1537).
23. Το άρθρο 7 της υπό στοιχεία Υ3β/Γ.Π./οικ.24948/
13-3-2012 απόφασης του Υπουργού Υγείας και Κοινωνικής Αλληλεγγύης, «Καθορισμός δικαιολογητικών, δι-
αδικασίας, όρων και προϋποθέσεων για τη χορήγηση
βεβαίωσης λειτουργίας των ιατρείων, πολυϊατρείων,
οδοντιατρείων και πολυοδοντιατρείων» (Β’ 713).
24. Την υπό στοιχεία Υ3β/Γ.Π./οικ.55762/26-06-2014,
απόφαση του Υπουργού Υγείας «Καθορισμός δικαιολογητικών, διαδικασίας, όρων και προϋποθέσεων για τη
χορήγηση βεβαίωσης λειτουργίας των διαγνωστικών
εργαστηρίων και των εργαστηρίων φυσικής ιατρικής
και αποκατάστασης» (Β’ 1802).
25. Την υπό στοιχεία ΕΑΛΕ/Γ.Π.οικ.65432/14-10-2020
απόφαση του Υπουργού Υγείας «Τροποποίηση της υπό
στοιχεία Γ3γ/Γ.Π. 58976/2.2.2017 απόφασης του Αναπληρωτή Υπουργού Υγείας, “Κλιμακωτό ποσοστό εκπτώσε-
ων (rebate) επί των μηνιαίων μη εκκαθαρισμένων υποβαλλόμενων δαπανών των οριζομένων στην παρ. 1 του
άρθρου 100 του ν. 4172/2013 (Β’ 2746)”» (Β’ 4583).
26. Την υπό στοιχεία ΕΑΛΕ/Γ.Π.37687/11-7-2022 απόφαση του Υπουργού Υγείας, «Καθορισμός κριτηρίων
ποιότητας του άρθρου 4 του ν. 4931/2022 (Α’ 94) στις
αποζημιούμενες από τον Ε.Ο.Π.Υ.Υ. εξετάσεις μαγνητικής
και αξονικής τομογραφίας» (Β’ 3711), όπως τροποποιήθηκε με την υπό στοιχεία ΕΑΛΕ/Γ.Π. 65719/30-11-2022
(Β’ 6300) όμοια υπουργική απόφαση.
27. Την υπό στοιχεία ΕΑΛΕ/Γ.Π. 80157/31-10-2018
(Β’  4898) κοινή απόφαση του Υπουργού Οικονομικών και Υγείας, με περιεχόμενο «Τροποποίη-
ση και αντικατάσταση της υπό στοιχεία ΕΑΛΕ/Γ.Π.
46846/1906-2018 κοινής υπουργικής απόφασης, με
περιεχόμενο «Ενιαίος Κανονισμός Παροχών Υγείας
(ΕΚΠΥ) του Εθνικού Οργανισμού Παροχών Υπηρεσιών Υγείας (Ε.Ο.Π.Υ.Υ.)» (Β’ 2315), όπως τροποποιή-
θηκε με τις υπό στοιχεία ΕΑΛΕ/Γ.Π.2918/07-03-2019
(Β’ 889), ΕΑ-ΛΕ/Γ.Π.20254/04-04-2019 (Β’ 1218), ΕΑΛΕ/
Γ.Π.51391/24-12-2020 (Β’ 5821), ΕΑΛΕ/Γ.Π.68808/2021
(Β’ 302/2022) και ΕΑΛΕ/Γ.Π.47749/14-12-2022 (Β’ 6544)
όμοιες κοινές υπουργικές αποφάσεις.
28. Την υπό στοιχεία ΕΑΛΕ/Γ.Π. 1280/24-02-2023 απόφαση του Υπουργού Υγείας «Εφαρμογή κριτηρίων ποιό-
τητας στις αποζημιούμενες από τον Ε.Ο.Π.Υ.Υ. υπηρεσίες
η κλειστής νοσηλείας ιδιωτικών Γενικών Κλινικών και
ιδιωτικών Κέντρων Αποθεραπείας και Αποκατάστασης
Κλειστής Νοσηλείας» (Β’ 1576).
29. Την υπό στοιχεία ΕΑΛΕ/ΟΙΚ.ΕΜΠ.1345/13-06-2024
απόφαση των Υπουργών Εθνικής Οικονομίας και Οικονομικών και Υγείας «1η τροποποίηση της υπό στοιχεία
ΕΑΛΕ/Γ.Π. 1280/24-02-2023 απόφασης του Υπουργού
Υγείας “Εφαρμογή κριτηρίων ποιότητας στις αποζημιούμενες από τον Ε.Ο.Π.Υ.Υ. υπηρεσίες κλειστής νοση-
λείας ιδιωτικών Γενικών Κλινικών και ιδιωτικών Κέντρων
Αποθεραπείας και Αποκατάστασης Κλειστής Νοσηλείας
(Β’ 1576)”» (Β’ 3411).
30. Την υπ’ αρ. 270 απόφαση της 983ης/14-10-2024
συνεδρίασης του Διοικητικού Συμβουλίου του Ε.Ο.Π.Υ.Υ.
η οποία διαβιβάστηκε με το υπό στοιχεία ΔΒ3Ζ/127/
οικ.25099/15-10-2024 έγγραφο της Διεύθυνσης Στρατηγικού Σχεδιασμού του Ε.Ο.Π.Υ.Υ.
31. Την υπ’ αρ. 317 απόφαση της 991ης/21-11-2024
συνεδρίασης του Διοικητικού Συμβουλίου του Ε.Ο.Π.Υ.Υ.
32. Την υπό στοιχεία Β2β,Β1α/Γ.Π. οικ. 65317/18.12.2024
εισήγηση της Γενικής Διεύθυνσης Οικονομικών Υπηρεσιών του Υπουργείου Υγείας, σύμφωνα με την περ. ε’ της
παρ. 5 του άρθρου 24 του ν. 4270/2014, σύμφωνα με
την οποία με το προωθούμενο σχέδιο κοινής υπουργικής απόφασης τροποποιείται η υπό στοιχεία ΕΑΛΕ/οικ.
Εμπ.1345/2024 κοινή υπουργική απόφαση ως προς τις
κλίμακες του rebate μεταξύ των υποκατηγοριών των παρόχων. Οι εν λόγω αλλαγές στις κλίμακες θα επηρεάσουν
το ποσό των υποχρεώσεων του οργανισμού έναντι των
Ιδιωτικών Γενικών Κλινικών (ΚΑΕ 0673.01 «Δαπάνη για
Ιδιωτικές Κλινικές»), όσο και των ποσών από την είσπραξη rebate, τα οποία ωστόσο δεν δύνανται να υπολογι-
στούν καθώς εξαρτώνται από τον βαθμό συμμόρφωσης
ή μη των παρόχων των συγκεκριμένων κατηγοριών. Σε
κάθε περίπτωση η πρόσθετη δαπάνη που δύναται να
προκύψει από τις ως άνω τροποποιήσεις θα προκαλέσει
οικονομική επιβάρυνση στον ΚΑΕ 06731.01, η οποία είναι εντός των ορίων του ισχύοντος Μ.Π.Δ.Σ. και θα αντι-
σταθμιστεί με ισόποση αύξηση είσπραξης ποσού από
τον μηχανισμό αυτόματης επιστροφής (claw back) και
συνεπώς δεν επηρεάζεται το δημοσιονομικό αποτέλεσμα του τρέχοντος έτους και για όσο ισχύει η εν λόγω
απόφαση. Παράλληλα, σημειώνεται ότι από την εν λόγω
κοινή υπουργική απόφαση, δεν προκαλείται δαπάνη σε
βάρος του Προϋπολογισμού του Υπουργείου Υγείας.
33. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο:
«Εφαρμογή κριτηρίων ποιότητας στις αποζημιούμενες
από τον Ε.Ο.Π.Υ.Υ. υπηρεσίες κλειστής νοσηλείας ιδιωτικών Γενικών Κλινικών», αποφασίζουμε:
Άρθρο 1
Πεδίο εφαρμογής
O Ε.Ο.Π.Υ.Υ. παρέχει, σύμφωνα με τον Ενιαίο Κανονισμού Παροχών Υγείας (Ε.Κ.Π.Υ) (Β’ 4898), υπηρεσίες υγεί-
ας στους δικαιούχους περίθαλψής του μέσω του δικτύου
συμβεβλημένων ιδιωτών παρόχων υγείας. Με τη θέσπιση κριτηρίων ποιότητας στις υπηρεσίες υγείας επιδιώκε-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
ται η λήψη μέτρων βελτίωσης των δεικτών υγείας, μέσω
αξιολόγησης της αποτελεσματικότητας, της αποδοτικότητας και της ασφάλειας της παρεχόμενης φροντίδας
υγείας, δυνάμει του άρθρου 4 του ν. 4931/2022 (Α’ 94).
Τα κριτήρια ποιότητας εφαρμόζονται σε όλους τους
συμβεβλημένους με τον Ε.Ο.Π.Υ.Υ. ιδιώτες παρόχους
υγείας, οι οποίοι παρέχουν περίθαλψη στους ασθενείς
-ασφαλισμένους του Ε.Ο.Π.Υ.Υ., σε ιδιωτικές γενικές κλινικές, αιτούμενοι την αποζημίωσή τους μέσω της υπο-
βολής δαπανών στον Ε.Ο.Π.Υ.Υ. Τα ποιοτικά κριτήρια στις
συμβάσεις του Ε.Ο.Π.Υ.Υ. είναι ανεξάρτητα από λοιπές
διαδικασίες εφαρμογής, ελέγχου, εποπτείας και διασφάλισης ποιότητας σε φορείς παροχής υπηρεσιών υγείας.
Άρθρο 2
Εφαρμογή κριτηρίων ποιότητας σε γενικές
ιδιωτικές κλινικές
Η εφαρμογή κριτηρίων ποιότητας σε ιδιωτικές γενικές κλινικές συμβεβλημένες με τον Ε.Ο.Π.Υ.Υ. αποσκο-
πεί στη διασφάλιση παροχής ποιοτικής νοσοκομειακής
περίθαλψης σε ασθενείς - δικαιούχους του Ε.Ο.Π.Υ.Υ.,
μέσω επάρκειας υποδομών, ιατρικού και νοσηλευτικού
προσωπικού, πληρότητας διαγνωστικών εξετάσεων,
εξειδικευμένων θεραπειών και εξοπλισμού, ώστε να
επιτυγχάνεται το βέλτιστο θεραπευτικό αποτέλεσμα.
Τα κριτήρια ποιότητας που εφαρμόζονται σε γενικές
ιδιωτικές κλινικές, εξειδικεύονται σε πέντε τομείς ως
εξής:
Α. Διαχείριση ποιότητας
1. Πιστοποιημένο σύστημα εφαρμογής διαχείρισης
ποιότητας στην παροχή υπηρεσιών υγείας κατά το
πρότυπο ISO 15224. Για την τεκμηρίωσή του θα προσκομίζεται στον Ε.Ο.Π.Υ.Υ. επικαιροποιημένο και σε ισχύ
πιστοποιητικό συμμόρφωσης κατά ISO 15224.
2. Πιστοποιημένο σύστημα εφαρμογής διαχείρισης
ποιότητας κατά το πρότυπο ISO 9001 για την παροχή
υπηρεσιών σε δομές δευτεροβάθμιας φροντίδας υγείας.
Για την τεκμηρίωσή του θα προσκομίζεται στον Ε.Ο.Π.Υ.Υ.
επικαιροποιημένο και σε ισχύ πιστοποιητικό συμμόρφωσης κατά ISO 9001.
3. Πρόσθετη πιστοποίηση που αφορά στο σύνολο των
υπηρεσιών της κλινικής. Για την τεκμηρίωση αυτού θα
προσκομίζεται στον Ε.Ο.Π.Υ.Υ. επικαιροποιημένο και σε
ισχύ πιστοποιητικό συμμόρφωσης ή διαπίστευσης της
συμβεβλημένης κλινικής.
Β. Ψηφιακές υπηρεσίες
4. Λειτουργία και υποστήριξη πληροφοριακού συστήματος διαχείρισης δεδομένων νοσηλευομένων (M.I.S.),
από την αρχική παραπομπή του ασθενή για εξετάσεις
έως την έκδοση και διανομή των αποτελεσμάτων στους
ενδιαφερόμενους (ιατρούς, ασθενείς), που να διασφαλίζει την ορθή διακίνηση και την αξιοπιστία των αποτελε-
σμάτων. Τεκμηριώνεται με την προσκόμιση βεβαίωσης
του διοικητικά υπεύθυνου της κλινικής, καθώς και βεβαίωση της εταιρίας εγκατάστασης του πληροφοριακού
συστήματος.
5. Λειτουργία και υποστήριξη συστήματος διαχείρισης
και αποθήκευσης ιατρικής εικόνας (P.A.C.S.). Σύμφωνα
με απαίτηση του άρθρου 7 της υπό στοιχεία Υ3β/Γ.Π./
οικ.24948/13-3-2012 απόφασης του Υπουργού Υγείας
και Κοινωνικής Αλληλεγγύης (Β’ 713), στα ακτινολογικά
εργαστήρια, πρέπει να διατίθεται σύστημα PACS ικανό
να διατηρήσει πλήρες και άμεσα ανακτήσιμο ιστορικό
εξετάσεων σε βάθος δέκα (10) ετών. Τεκμηριώνεται με
τη βεβαίωση εταιρείας εγκατάστασης συστήματος PACS,
που αφορά στο συγκεκριμένο σύστημα (με αναφορά στο
μοντέλο και το σειριακό αριθμό).
6. Διατήρηση ψηφιακού αρχείου (φάκελοι ασθενών).
Σύμφωνα με τις διατάξεις του ν. 4600/2019 (Α’ 43) είναι υποχρεωτική η τήρηση αρχείου και η ενημέρωση
του Ατομικού Ηλεκτρονικού Φακέλου Υγείας (Α.Η.Φ.Υ.)
ασθενών από τους παρόχους υγείας. Αξιολογείται και
βαθμολογείται η διατήρηση ψηφιακού αρχείου, η οποία
τεκμαίρεται με την προσκόμιση βεβαίωσης του διοικητικά υπεύθυνου της κλινικής. Η διακίνηση των δεδομένων
του ψηφιακού αρχείου είναι υποχρεωτικό να διέπεται
από τους όρους του Κανονισμού (ΕΕ) 2016/679 για την
προστασία προσωπικών δεδομένων.
Γ. Βιοασφάλεια - Λοιμώξεις
7. Εγκεκριμένος κανονισμός διαχείρισης βιολογικού κινδύνου (Βio-risk assessment). Επιβάλλεται με το
π.δ. 102/2020 η προστασία των εργαζομένων από κινδύνους που διατρέχουν λόγω έκθεσης σε βιολογικούς
παράγοντες στο χώρο εργασίας, και τεκμηριώνεται με το
αποδεικτικό κατάθεσης/γνωστοποίησης του επικαιροποιημένου κανονισμού διαχείρισης βιολογικού κινδύνου
της κλινικής, προς την αρμόδια Επιθεώρηση Εργασίας.
8. Διαχείριση ενδονοσοκομειακών λοιμώξεων από
αρμόδια θεσμοθετημένη επιτροπή (υποβολή εκθέσεων). Με τον ν. 4600/2019 (Α’ 43) καθορίζεται η σύστα-
ση Επιστημονικής Επιτροπής, η οποία έχει ως καθήκον
την εφαρμογή του κανονισμού ενδονοσοκομειακών
λοιμώξεων. Για την τεκμηρίωση της εφαρμογής του
κανονισμού ενδονοσοκομειακών λοιμώξεων, ζητείται
η κατάθεση του εγκεκριμένου από την αρμόδια Υ.Πε.
εσωτερικού κανονισμού πρόληψης και ελέγχου λοιμώξεων της κλινικής, που συνδέονται με τη νοσηλεία των
ασθενών στους χώρους παροχής υγείας, καθώς και η
υποβολή εκθέσεων της επιτροπής ενδονοσοκομειακών
λοιμώξεων του τελευταίου έτους.
Δ. Αποτελεσματικότητα και Εύρος Υπηρεσιών
9. Ποσοστό Κ.Ε.Ν. με επιπλοκές προηγούμενου έτους
επί οριστικοποιημένων και εκκαθαρισμένων υποβολών.
Τα στοιχεία θα αντλούνται από το αρχείο e-ΔΑΠΥ του
ΕΟΠΥΥ. Σε περίπτωση που το μηνιαίο υποβαλλόμενο
ποσοστό ΚΕΝ με επιπλοκές της κάθε συμβεβλημένης
κλινικής υπερβαίνει το 30%, εφαρμόζονται οι διατάξεις
της περ. γ) της παρ. 7 του άρθρου 90 του ν. 4368/2016
(Α’ 21), όπως τροποποιήθηκαν με την παρ. γ του άρθρου
8 του ν. 4931/2022 (Α’ 94). Επιμέρους ζητήματα εφαρμογής ρυθμίζονται με αποφάσεις Δ.Σ. του Ε.Ο.Π.Υ.Υ.
10. Ποσοστό θνητότητας προηγούμενου έτους επί οριστικοποιημένων και εκκαθαρισμένων υποβολών. Στο
ανωτέρω ποσοστό δεν λαμβάνονται υπόψη οι νοσηλείες που έχουν πραγματοποιηθεί σε ΜΕΘ. Τα στοιχεία θα
αντλούνται από το αρχείο e-ΔΑΠΥ του Ε.Ο.Π.Υ.Υ. Επιμέρους ζητήματα εφαρμογής ρυθμίζονται με αποφάσεις
Δ.Σ. του Ε.Ο.Π.Υ.Υ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
11. Αριθμός Ιατρικών Ειδικοτήτων. Με βάση τον
ν. 4600/2019 (Α’ 43) (παράρτημα Δ’) καθορίζονται οι ελάχιστες απαιτήσεις ιατρικών ειδικοτήτων ανά κλινική. Για
την τεκμηρίωση απαιτείται κατάθεση επικαιροποιημένης
και σε ισχύ άδειας λειτουργίας της κλινικής από τη διεύθυνση υγείας της αρμόδιας περιφέρειας.
12. Αριθμός Εργαστηρίων. Με το άρθρο 36 του
ν. 4600/2019 (Α’ 43) καθορίζονται τα τμήματα και εργαστήρια που υποχρεωτικά πρέπει να διαθέτει μια κλινική.
Για την τεκμηρίωση απαιτείται κατάθεση επικαιροποιημένης άδειας λειτουργίας της κλινικής από την αρμόδια
διεύθυνση υγείας της περιφέρειας.
13. Ειδικές ιατρικές υπηρεσίες [συγκεκριμένα: εμφύτευση συσκευών χρόνιας υποστήριξης καρδιάς (ΣΥΚ),
εμφύτευση βιολογικών αορτικών βαλβίδων, εφαρμογή
μεθόδων μη χειρουργικής ενδοκαρδιακής παρέμβασης, εμφύτευση βηματοδοτικής συσκευής, εμφύτευση
απινιδωτικής συσκευής, διενέργειας Στερεοτακτικής
Ακτινοχειρουργικής Ακτινοθεραπείας με τις τεχνικές
γ-Knife, x-Knife και Cyberknife, εμφύτευση κοχλιακών
εμφυτευμάτων, διενέργεια ποζιτρονικής και Αξονικής
Τομογραφίας PET/CT, εφαρμογή της μεθόδου της Κυτταρομειωτικής Χειρουργικής και Ενδοπεριτοναϊκής Υπερ-
θερμικής Χημειοθεραπείας (HIPEC)], οι οποίες απαιτούν
ειδική άδεια από το ΚΕΣΥ. Για την τεκμηρίωση και βαθμολόγηση του κριτηρίου απαιτείται η κατάθεση επικαι-
ροποιημένης και σε ισχύ απόφασης Υπουργείου Υγείας,
ύστερα από γνωμοδότηση του ΚΕΣΥ (άρθρα 46 και 81
του ν. 4600/2019), καθώς και επικαιροποιημένης και σε
ισχύ άδειας λειτουργίας της κλινικής από τη διεύθυνση
υγείας της αρμόδιας περιφέρειας.
Ε. Υποδομές - Εξοπλισμός
14. Αριθμός Κλινών ΜΕΘ ή ΜΕΝΝ. Οι ελάχιστες απαιτήσεις καθορίζονται στο άρθρο 36 του ν. 4600/2019 (Α’ 43),
ανάλογα με το είδος της κλινικής. Για την τεκμηρίωση του
κριτηρίου απαιτείται η κατάθεση επικαιροποιημένης και
σε ισχύ άδειας λειτουργίας της κλινικής από τη διεύθυνση υγείας της αρμόδιας περιφέρειας.
15. Αριθμός Χειρουργικών Αιθουσών. Οι ελάχιστες
απαιτήσεις καθορίζονται στο άρθρο 36 του ν. 4600/2019
(Α’ 43), ανάλογα με το είδος της κλινικής. Για την τεκμηρίωση του κριτηρίου απαιτείται η κατάθεση επικαιροποι-
ημένης και σε ισχύ άδειας λειτουργίας της κλινικής από
τη διεύθυνση υγείας της αρμόδιας περιφέρειας.
16. Μέγιστο Qi σε Μαγνητικό Τομογράφο (με βάση
την υπό στοιχεία ΕΑΛΕ/Γ.Π.37687/11-7- 2022 υπουργική
απόφαση, Β’ 3711). Για την τεκμηρίωση του κριτηρίου
απαιτείται προσκόμιση πιστοποιητικού Δείκτη Κριτηρίων Ποιότητας (Qi) ΕΟΠΥΥ.
17. Μέγιστο Qi σε Αξονικό Τομογράφο (με βάση την
υπό στοιχεία ΕΑΛΕ/Γ.Π.37687/11-7-2022 υπουργική
απόφαση, Β’ 3711). Για την τεκμηρίωση του κριτηρίου
απαιτείται προσκόμιση πιστοποιητικού Δείκτη Κριτηρίων Ποιότητας (Qi) ΕΟΠΥΥ.
18. Ψηφιακός Μαστογράφος (DR). Για την τεκμηρίωση του κριτηρίου απαιτείται προσκόμιση ειδικής άδειας
λειτουργίας από την ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ
ΕΝΕΡΓΕΙΑΣ (Ε.Ε.Α.Ε).
19. Αριθμός Ιατρικών Ειδικοτήτων στα Εξωτερικά Ιατρεία. Οι ελάχιστες απαιτήσεις καθορίζονται στο ΠΑΡΑΡ-
ΤΗΜΑ Δ του ν. 4600/2019 (Α’ 43), ανάλογα με το είδος της
κλινικής. Για την τεκμηρίωση του κριτηρίου απαιτείται η
κατάθεση επικαιροποιημένης και σε ισχύ άδειας λειτουργίας της κλινικής από τη διεύθυνση υγείας της αρμόδιας
περιφέρειας.
Η βαθμολόγηση όλων των κριτηρίων επεξηγείται στο
ΠΑΡΑΡΤΗΜΑ Ι.
Άρθρο 3
Διασύνδεση κριτηρίων ποιότητας και έκπτωσης
(rebate) στις ιδιωτικές γενικές κλινικές
Τροποποιείται η υπό στοιχεία ΕΑΛΕ/Γ.Π.65432/
14.10.2020 απόφαση του Υπουργού Υγείας «Τροποποίηση της υπό στοιχεία Γ3γ/Γ.Π. 58976/2.2.2017 απόφασης
του Αναπληρωτή Υπουργού Υγείας «Κλιμακωτό ποσοστό εκπτώσεων (rebate) επί των μηνιαίων μη εκκαθα-
ρισμένων υποβαλλόμενων δαπανών των οριζόμενων
στην παρ. 1 του άρθρου 100 του ν. 4172/2013, B’ 2746)»
(Β’ 4583) ως ακολούθως: για την κατηγορία R1a (αφορά
στις Γενικές Κλινικές), το ποσοστό εκπτώσεων (rebate)
καθορίζεται με βάση τις κλίμακες που περιγράφονται
στον πίνακα «ΚΑΤΗΓΟΡΙΕΣ ΚΑΤΑΤΑΞΗΣ ΓΕΝΙΚΩΝ ΙΔΙΩΤΙΚΩΝ ΚΛΙΝΙΚΩΝ» του παραρτήματος Ι Ιδιωτικές Γενικές
Κλινικές, καθώς και τη συνολική βαθμολογία του παρόχου. Εξαιρούνται από τον ανωτέρω υπολογισμό επί των
μηνιαίων μη εκκαθαρισμένων υποβολών, τα ποσά που
αφορούν νοσηλείες σε Μονάδες Εντατικές Θεραπείας,
μετά από έγκριση μέσω ΕΚΑΒ.
Άρθρο 4
Τελικές - Μεταβατικές Διατάξεις
1. Οι ιδιωτικές γενικές κλινικές, συμβεβλημένες με τον
Ε.Ο.Π.Υ.Υ., που βρίσκονται σε νόμιμη λειτουργία κατά την
έναρξη ισχύος της παρούσας, υπόκεινται στους όρους
της παρούσας, με υποχρέωση προσαρμογής για την
καλή εκτέλεση της σύμβασης με τον Ε.Ο.Π.Υ.Υ.
2. Η υπό στοιχεία ΕΑΛΕ/Γ.Π. 1280/24-02-2023 απόφαση του Υπουργού Υγείας «Εφαρμογή κριτηρίων ποιότη-
τας στις αποζημιούμενες από τον Ε.Ο.Π.Υ.Υ. υπηρεσίες
η κλειστής νοσηλείας ιδιωτικών Γενικών Κλινικών και
ιδιωτικών Κέντρων Αποθεραπείας και Αποκατάστασης
Κλειστής Νοσηλείας» (Β’ 1576) και η υπό στοιχεία ΕΑΛΕ/
ΟΙΚ.ΕΜΠ.1345/13-06-2024 απόφαση των Υπουργών
Εθνικής Οικονομίας και Οικονομικών και Υγείας «1η τροποποίηση της υπό στοιχεία ΕΑΛΕ/Γ.Π. 1280/24-02-2023
απόφασης του Υπουργού Υγείας «Εφαρμογή κριτηρίων
ποιότητας στις αποζημιούμενες από τον Ε.Ο.Π.Υ.Υ. υπηρεσίες κλειστής νοσηλείας ιδιωτικών Γενικών Κλινικών
και ιδιωτικών Κέντρων Αποθεραπείας και Αποκατάστασης Κλειστής Νοσηλείας (Β’ 1576)» (Β’ 3411) καταργού-
νται από την ημερομηνία δημοσίευσης της παρούσας.
3. Η μη συμμόρφωσή του φορέα του επιφέρει μηδενική συνολική βαθμολογία και κατάταξη στην υψηλότερη
% κλίμακα «rebate» των πινάκων του παραρτήματος Ι.
4. Κατά την εφαρμογή της παρούσας δεν θίγονται αποκτημένα νομίμως δικαιώματα ιδιωτικών φορέων παρο-
χής υπηρεσιών υγείας, οι οποίοι διαθέτουν εν ισχύ άδεια
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
ίδρυσης και λειτουργίας, ειδικές άδειες και βεβαιώσεις
λειτουργίας. Για τους παραπάνω φορείς εφαρμόζονται
οι διατάξεις της παρούσας ως προς την εφαρμογή ποιοτικών κριτηρίων και την αποζημίωση των παρεχόμε-
νων υπηρεσιών υγείας από τη συμβατική σχέση με τον
Ε.Ο.Π.Υ.Υ.
5. Για τα θέματα που αφορούν τη διαδικασία υποβολής των δαπανών, τον έλεγχο και την αποζημίωσή τους
εφαρμόζονται οι κανονιστικές διατάξεις του Ε.Ο.Π.Υ.Υ.,
ενώ κάθε τυχόν περαιτέρω λεπτομέρεια για τη διαδικασία υποβολής, ελέγχου και αποζημίωσης των δαπανών
εξειδικεύεται με απόφαση του Διοικητικού Συμβουλίου
του Ε.Ο.Π.Υ.Υ.
6. Για τους φορείς εκείνους που εδρεύουν στις περιφέρειες ή δήμους που βρίσκονται στο στάδιο της απο-
λιγνιτοποίησης όπως αναφέρονται στο άρθρο 1 του
ν. 4872/2021 (Α’ 247),δίνεται παράταση έως 2 έτη του
χρόνου εφαρμογής της παρούσης υπουργικής απόφασης.
7. Η παρούσα ισχύει και εφαρμόζεται στις δαπάνες
των παρόχων που υποβάλλονται από την ημερομηνία
δημοσίευσης της παρούσας και εφεξής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
ΠΑΡΑΡΤΗΜΑ Ι
Α) ΒΑΘΜΟΛΟΓΙΑ ΓΕΝΙΚΩΝ ΙΔΙΩΤΙΚΩΝ ΚΛΙΝΙΚΩΝ ΒΑΣΕΙ ΠΟΙΟΤΙΚΩΝ ΧΑΡΑΚΤΗΡΙΣΤΙΚΩΝ ΚΑΙ ΠΟΣΟΣΤΙΑΙΑ ΕΚΠΤΩΣΗ
(Rebate)
ΜΕΘOΔΟΣ ΥΠΟΛΟΓΙΣΜΟΥ
α/α
ΚΡΙΤΗΡΙΟ
ΒΑΘΜΟΛΟΓΙΑ
Α. ΔΙΑΧΕΙΡΙΣΗ ΠΟΙΟΤΗΤΑΣ (12)
ISO 15224
ΝΑΙ:6
ΟΧΙ: 0
ΙSO  ISO 9001
ΝΑΙ:2
ΟΧΙ: 0
Πρόσθετη πιστοποίηση (για το σύνολο των υπηρεσιών της κλινικής)
ΝΑΙ:4
ΟΧΙ: 0
Β. ΨΗΦΙΑΚΕΣ ΥΠΗΡΕΣΙΕΣ (6)
Λειτουργία και υποστήριξη πληροφοριακού συστήματος M.I.S. (εργ. εξετ., βιοπαθολογικά /L.I.S. – απεικονιστικά/R.I.S.)
ΝΑΙ:2
ΟΧΙ: 0
Λειτουργία και υποστήριξη P.A.C.S.
ΝΑΙ:2
ΟΧΙ: 0
Ψηφιακό αρχείο (φάκελοι ασθενών)
ΝΑΙ:2
ΟΧΙ: 0
Γ. ΒΙΟΑΣΦΑΛΕΙΑ – ΛΟΙΜΩΞΕΙΣ (6)
Κανονισμός διαχείρισης βιολογικού κινδύνου (Bio-risk assessment)
ΝΑΙ:3
ΟΧΙ: 0
Διαχείριση ενδονοσοκομειακών λοιμώξεων από αρμόδια θεσμοθετημένη επιτροπή (υποβολή εκθέσεων)
ΝΑΙ:3
ΟΧΙ: 0
Δ. ΑΠΟΤΕΛΕΣΜΑΤΙΚΟΤΗΤΑ ΚΑΙ ΕΥΡΟΣ ΥΠΗΡΕΣΙΩΝ (45)
Ποσοστό ΚΕΝ με επιπλοκές προηγούμενου έτους (από αρχείο e-ΔΑΠΥ ΕΟΠΥΥ
για το σύνολο των υποβαλλόμενων ΚΕΝ του παρόχου)
> 30%, μη υποβολή (κατώφλι)
< 5%, 10 βαθμοί
5 – 10%, 5 βαθμοί
> 10%, 0 βαθμοί
Ποσοστό θνητότητας προηγούμενου έτους (από στοιχεία e-ΔΑΠΥ)
< 2%, 10 βαθμοί
2 – 4%, 5 βαθμοί
> 4%, 0 βαθμοί
Αριθμός Ιατρικών Ειδικοτήτων
0,5 ανά ειδικότητα έως
12 ειδικότητες.
>12 ειδικότητες σύνολο 6
Αριθμός Εργαστηρίων
1,5 ανά εργαστήριο έως
6 εργαστήρια.
> 6 εργαστήρια σύνολο 9
Ειδικές ιατρικές υπηρεσίες:
2  ανά υπηρεσία έως 5
υπηρεσίες.
>5 υπηρεσίες σύνολο 10
· εμφύτευση συσκευών χρόνιας υποστήριξης καρδιάς (ΣΥΚ)
· εμφύτευση βιολογικών αορτικών βαλβίδων
· εφαρμογή μεθόδων μη χειρουργικής ενδοκαρδιακής παρέμβασης
· εμφύτευση βηματοδοτικής συσκευής
· εμφύτευση απινιδωτικής συσκευής
· διενέργειας Στερεοτακτικής Ακτινοχειρουργικής Ακτινοθεραπείας με τις τεχνικές γ-Knife, x-Knife και Cyberknife
·  εμφύτευση κοχλιακών εμφυτευμάτων
· ποζιτρονικής και αξονικής τομογραφίας PET/CT
· εφαρμογή της μεθόδου της κυτταρομειωτικής χειρουργικής και ενδοπεριτοναϊκής υπερθερμικής χημειοθεραπείας (HIPEC)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
Ε. ΥΠΟΔΟΜΕΣ – ΕΞΟΠΛΙΣΜΟΣ (31)
Αριθμός Κλινών ΜΕΘ
0,5 ανά κλίνη ΜΕΘ η
ΜΕΝΝ έως 10 κλίνες.
>10 κλίνες σύνολο 5
Αριθμός Χειρουργικών Αιθουσών
1 ανά αίθουσα έως 10 αίθουσες.
>10 αίθουσες σύνολο 10
Μέγιστο Qi σε Μαγνητικό Τομογράφο (με βάση την ΥΑ ΕΑΛΕ/Γ.Π.37687)
Από 0,9≤Qi≤1, 5 βαθμοί
Από 0,68≤Qi<0,9, 4 βαθμοί
<0,68, 3 βαθμοί
Μέγιστο Qi σε Αξονικό Τομογράφο (με βάση την ΥΑ ΕΑΛΕ/Γ.Π.37687)
Από 0,9≤Qi≤1, 4 βαθμοί
Από 0,68≤Qi<0,9, 2 βαθμοί
<0,68, 1 βαθμός
Ψηφιακός Μαστογράφος (DR)
ΝΑΙ:1
ΟΧΙ: 0
Αριθμός Ιατρικών Ειδικοτήτων στα Εξωτερικά Ιατρεία
0,5 ανά ειδικότητα έως
12 ειδικότητες.
>12 ειδικότητες σύνολο 6
ΚΑΤΗΓΟΡΙΕΣ ΚΑΤΑΤΑΞΗΣ ΓΕΝΙΚΩΝ ΙΔΙΩΤΙΚΩΝ ΚΛΙΝΙΚΩΝ
% rebate με βάση τις εξής κλίμακες συνολικής βαθμολογίας:
Ø
≥ 90 βαθμοί  10% Rebate
Ø
80 ≤ βαθμολογία < 90 15% Rebate
Ø
70 ≤ βαθμολογία < 8020% Rebate
Ø
<7025% Rebate
Προστίθεται επαύξηση (bonus) 5% της βαθμολογίας των Ιδιωτικών Γενικών Κλινικών που λειτουργούν σε παραμεθόριες περιοχές όπως αυτές έχουν οριστεί από την κείμενη νομοθεσία.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 6 Φεβρουαρίου 2025
Οι Υπουργοί
Υφυπουργός
Εθνικής Οικονομίας
και Οικονομικών
Υγείας
ΑΘΑΝΑΣΙΟΣ ΠΕΤΡΑΛΙΑΣ
ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1095/10.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201095.pdf | Tokens: 26377]